ଦେବୀ ଅଜିତ ଜଣେ ଭାରତୀୟ ଅଭିନେତ୍ରୀ, ନୃତ୍ୟଶିଳ୍ପୀ ଏବଂ ମାଲାୟାଲମ୍ ଭାଷାର ଦୂରଦର୍ଶନ ବ୍ୟକ୍ତିତ୍ୱ । ସେ ତ୍ରିଭାଣ୍ଡ୍ରମ୍ ଲଜ୍ ଏବଂ ଇମାନୁଏଲ୍ ଭଳି ମାଲାୟଲମ୍ କଥାଚିତ୍ର ପାଇଁ ଜଣାଶୁଣା । ଭର୍ଜିନ୍ ରୋଡ୍ ନାମକ ଏକ କ୍ଷୁଦ୍ର ଚଳଚ୍ଚିତ୍ରରେ ମଧ୍ୟ ସେ କାମ କରିଥିଲେ । ବିଗତ ୨୦ ବର୍ଷ ଧରି ସ୍କାରଲେଟ୍ ନାମକ ଥିରୁବନନ୍ତପୁରମରେ ଏକ ବୁଟିକ୍ ମଧ୍ୟ ସେ ଚାଲାଉଛନ୍ତି । ବ୍ୟକ୍ତିଗତ ଜୀବନ କେରଳର ଥିରୁବନନ୍ତପୁରମରେ ଜନ୍ମଗ୍ରହଣ କରିଥିଲେ ସେ । ତାଙ୍କ ବାପା ହେଉଛନ୍ତି ପ୍ରଫେସର ଭି. ରାମଚନ୍ଦ୍ରନ୍ ନାୟାର ଏବଂ ତାଙ୍କ ମାଆ ହେଉଛନ୍ତି ଏସ୍. ଲଲିତାମ୍ବିକା ଦେବୀ । ଏସିଆନେଟ୍ ଟିଭି ଚେନାଲ୍‌ରେ ଜଣେ ଉପସ୍ଥାପିକା ଭାବରେ ସେ ଆରମ୍ଭ କରିଥିଲେ ତାଙ୍କ ପେଶା । ୧୯ ବର୍ଷ ବୟସରେ ସେ ମାଲାୟଲମ୍ କଥାଚିତ୍ର ନିର୍ମାତା ଅଜିତ କୁମାରଙ୍କୁ ବିବାହ କରିଥିଲେ । ୧୯୯୩ ମସିହାରେ ତାଙ୍କ ଝିଅ ନନ୍ଦନା ଅଜିତ ଜନ୍ମ ହୋଇଥିଲେ । ୧୯୯୭ ମସିହାରେ ତାଙ୍କ ସ୍ୱାମୀଙ୍କର ଏକ ଦୁର୍ଘଟଣାରେ ମୃତ୍ୟୁ ହୋଇଥିଲା ।